
                                                   Referat de aprobare 
   pentru proiectul de hotărâre privind aprobarea unor schimburi de teren în vederea înfiinţării Parcului Industrial în Municipiul Marghita 


         Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre privind aprobarea unor schimburi de teren în vederea înfiinţării Parcului Industrial în Municipiul Marghita. 
          Urmare a  numeroaselor discutii avute cu conducerea Consiliului Județean Bihor  în vederea obținerii sprijinului pentru demararea realizării unui parc industrial  în orașul nostru , obiectiv foarte necesar pentru dezvoltarea economică a localității, atragerea de investitori  și înființarea de noi locuri de muncă am încheiat un protocol de colaborare  în scopul dezvoltării retelei de parcuri industriale în judeţul Bihor cu Consiliul Judeţean Bihor , protocol însuşit atât de Consiliul Local al Municipiului Marghita prin HCL nr. 153 din 31 august 2021 cât şi de CJBihor prin HCJ nr. 179 din 23 august 2021 . Una din obligaţiile autorităţii locale  Marghita este indetificarea si transferarea în proprietatea publică a UAT Judeţul Bihor  a  unei suprafeţe cu anumite caracterisitici corespunzătoare înfiinţării unui parc industrial si care să fie agreată de către Consiliul Judeţean prin Agenţia de Dezvoltare Locală Oradea SA , urmând ca Societatea Agenţia de Dezvoltare Locală  Oradea SA; în calitate de partener să întreprindă demersurile şi să obţină statutul  de parc industrial prin hotărâre de guvern, să stabilească strategiile şi politicile de administrare a parcurilor industriale , să administreze şi să gestioneze  cu bună credinţă parcurile industriale înfiinţate.
        Astfel, Prin Hotărârea Consiliului Local nr. 25 din 27.01.2022 s-a aprobat demararea procedurilor de dobândire a unor suprafete de teren de cca 9,63 ha  pentru care Agenţia de Dezvoltare Durabila SA  s-a pronunţat favorabil din punct de vedere al amplasamentului şi al oportunităţii de înfiinţare  a Parcului Industrial al municipiului Marghita , conform adresei 37 din 13.01.2022 înregistată la Primăria Municipiului Marghita sub nr. 399 din 13.01.2022. De asemenea, s-a obţinut si studiul geotehnic pentru acest teren realizat de către SC Geonova SRL Oradea  cu  nr. 4535.19/decembrie 2021
       Luând act de rapoartele de evaluare realizate de evaluatori autorizati ANEVAR pentru terenurile identificate cu nr.cad. 102415 şi nr. cad. 102440 şi urmare a negocierii cu proprietarii acestor terenuri prin oferirea la schimb a unor alte parcele de teren din proprietatea privată a municipiului , tot in baza unor rapoarte de evaluare,  s-a ajuns la întocmirea proceselor verbale  de negociere nr. 4136 din 21.04.2022  si nr.  4140 din 21.04.2022 .
       Consider astfel oportun adoptarea de către Consiliul Local al Municipiului Marghita a proiectului de hotarare pentru aprobarea schimburilor de teren în vederea înfiinţării pe aceste suprafeţe a unui Parc Industrial atât de necesar dezvoltării economico-sociale a  localităţii noastre. 

